En o periodo d'as segundas invasions barbaras, Macedonia, como a mayor parte d'a Grecia continental, fue invadida por os eslavos, que se facioron con o poder. Por manca de fuents no se conoix como yera a coexistencia d'os eslavos y os habitants griegos y vlacos autoctonos, pero si que ye claro que i habió un proceso d'eslavización a lo que escaporon os vlacos transuants d'os monts, que tamién tenioron un proceso migratorio ixemenando-sen por os totz os Balcans.